କ୍ଷୀରୋଦ ବିହାରୀ ବିଶ୍ୱାଳ

କ୍ଷୀରୋଦ ବିହାରୀ ବିଶ୍ୱାଳ ଜଣେ ଓଡ଼ିଆ ଗାଳ୍ପିକ, କବି ଓ ମଞ୍ଚ ଅଭିନେତା । ୧୯୯୫ ମସିହାରୁ ଗାଁ ଯାତ୍ରାରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ବିଭିନ୍ନ ମଞ୍ଚରେ ଅଭିନୟ କରିଛନ୍ତି । ୨୦୦୯ ମସିହାରେ, ତାଙ୍କ ରଚିତ ପ୍ରଥମ ଗପ ପ୍ରକାଶିତ ହୋଇଥିଲା ଏବଂ ମୁକ୍ତିପଥ ଓ ଅଇଁଠା ପଥର ନାମକ ଦୁଇଟି ଗଳ୍ପ ସଂକଳନ ପ୍ରକାଶିତ ହୋଇଛି । 

 ଜୀବନୀ 
ସେ ବାଲେଶ୍ୱର ଜିଲ୍ଲାର ବାହାନଗ ବ୍ଲକ ଅନ୍ତର୍ଗତ ନୂଆପୁର ଗ୍ରାମର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାର୍ତ୍ତିକ ଚନ୍ଦ୍ର ବିଶ୍ୱାଳ ଓ ମାଆଙ୍କ ନାମ ସଂଘମିତ୍ରା ବିଶ୍ୱାଳ । ପେଷାରେ ସେ ଜଣେ ମେକାନିକାଲ୍ ଇଞ୍ଜିନିୟର୍ ଏବଂ ସୁବର୍ଣ୍ଣପୁର ସ୍ୱାସ୍ଥ୍ୟକେନ୍ଦ୍ରରେ କାର୍ଯରତ ।

 ସାହିତ୍ୟ ସର୍ଜନା ଓ ମଞ୍ଚରେ ଅଭିନୟ 
ଜଣେ ଶିଶୁ କଳାକାର ଭାବରେ ସେ ୧୯୯୫ ମସିହାରେ, ତାଙ୍କ ଗାଆଁ ଯାତ୍ରାରେ ଅଭିନୟ କରିବା ଆରମ୍ଭ କରିଥିଲେ । ପରେ ସ୍କୁଲ ଓ କଲେଜ ପଢ଼ିବା ସମୟରେ, ବିଭିନ୍ନ ମଞ୍ଚରେ ଅଭିନୟ କରିଛନ୍ତି । ତାଙ୍କ ଜେଜେ ମଦନ ମୋହନ ବିଶ୍ୱାଳ ଜଣେ ନାଟ୍ୟକାର ତଥା ନିର୍ଦ୍ଦେଶକ ଥିଲେ, ଯାହାଙ୍କ ପ୍ରେରଣାରେ ସେ ଅଭିନୟ ପ୍ରତି ଆକୃଷ୍ଟ ହୋଇଥିଲେ ।

୨୦୦୯ ମସିହାରେ, ସୁବର୍ଣ୍ଣପୁରରେ ଚାକିରୀରେ ଯୋଗ ଦେବା ପରେ, ସେ ତାଙ୍କ ବଡ଼ ଭାଇ ପ୍ରଦ୍ୟୁମ୍ନ ସାହୁଙ୍କ ପ୍ରେରେଣାରେ ଗପ ଲେଖିବା ଆରମ୍ଭ କରିଥିଲେ ଏବଂ ତାଙ୍କ ରଚିତ ପ୍ରଥମ ଗପ ୨୦୦୯ ମସିହାରେ ପ୍ରକାଶିତ ହୋଇଥିଲା ।

 ରଚନାବଳୀ 
 ମୁକ୍ତିପଥ
 ଅଇଁଠା ପଥର
 ଗୋଟେ ଗାଳ୍ପିକର କବିତା

 ପୁରସ୍କାର ଓ ସମ୍ମାନ 

 ରବି ପଟ୍ଟନାୟକ ସ୍ମୃତି ପୁରସ୍କାର, ୨୦୧୮
 କଥା କଳିକା ଯୁବ ପୁରସ୍କାର, ୨୦୧୮
 କଳିଙ୍ଗ ଲିଟେରାରୀ ୟୁଥ୍ ଆୱାର୍ଡ଼, ୨୦୧୭
 ବ୍ରହ୍ମପୁର ସାହିତ୍ୟ ପରିଷଦ ଯୁବ ପୁରସ୍କାର, ୨୦୧୭
 ସ୍ୱାସ୍ଥ୍ୟ ସ୍ୱର ସମ୍ମାନ, ୨୦୧୬
 ଆଧାର 

 ବାହାର ଆଧାର 



ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ମଞ୍ଚ ଅଭିନେତା